Osijek.in

Dani Općine Darda
2025-06-20 18:00 - 23:30 (Europe/Vienna) | Općina Darda, Darda, Hrvatska, 31326, Croatia (Local Name: Hrvatska)
18.00 – 20.00 HCK ODCK DARDA
Aktivnost „Daruj krv, spasi život“ u prostorijama Crvenog križa Darda, Beljska 48 u Mecama
18.00 – 22.00 ROMSKI RESURSNI CENTAR
5. „Smotra dječjeg folklora“ na prostoru ŠRC Đola (u slučaju lošeg vremena u Domu kulture)
Foto: Osijek.in

Koncert Osječkog puhačkog orkestra "Glazbeni zagrljaj domovini"
2025-06-20 18:00 - 20:00 (Europe/Vienna) | Trg Slobode, Trg slobode, Osijek, Hrvatska, 31000, Croatia (Local Name: Hrvatska)
Osječki puhački orkestar organizira koncert pod nazivom „Glazbeni zagrljaj domovini“ koji će se održati u petak 20.06.2025. u 18:00 na Trgu slobode, na Međunarodni dan glazbe.
Ovim nastupom simboličnog naziva „zagrlit`“ ćemo domovinu od lijepe nam Slavonije pa sve do samog juga Hrvatske jer u goste nam stiže i Gradska glazba Dubrovnik.
Koncert je u sklopu proslave 1100. obljetnice hrvatskog kraljevstva u Osijeku, tj slavimo 1100. godišnjicu krunidbe prvog hrvatskog kralja Tomislava i obljetnicu Splitskih crkvenih sabora.
Sudionici, Osječki puhački orkestar i Gradska glazba Dubrovnik, tako će na način kako najbolje znaju dati svoj doprinos u proslavi ovih važnih obljetnica mimohodom (17:00) i koncertom (18:00) koji će se održati na Trgu slobode, pod jedrom.
Repertoar će svakako obuhvatiti među ostalima i skladbe domoljubnog naboja kao što su U boj, u boj (ulomak iz opere „Nikola Šubić Zrinski“), Mi smo garda hrvatska (u aranžmanu Nikice Kalogjere), Hrvatska garda te slavonske skladbe Kad zapiva pusta Slavonija i Moj Osijek te ostale skladbe stranih skladatelja.
Orkestar će voditi Dorijan Molnar.

Summer rooftop
2025-06-20 18:00 (Europe/Vienna) | Kulturni centar Osijek, Kulturni centar Osijek, Osijek, Hrvatska, 31000, Croatia (Local Name: Hrvatska)
Osijek, spremi se za spektakl kakav još nismo doživjeli! Prvi ikada ROOFTOP PARTY u našem gradu, na vrhu Kulturnog Centra, pod otvorenim nebom, uz zalazak sunca i vrhunsku atmosferu!

Tema: 90s & 00s Hip Hop | RnB | Pop
Specijalni gosti: Sleek DJ’S – Beogradski DJ duo Lea Blair & DJ Sara
Warm up: DJ Armando
Za catering će se pobrinuti poznati osječki restoran LULU
Ekskluzivni kokteli: Pripremljeni posebno za ovu noć + piće dobrodošlice
Foto point: Uhvatite savršeni trenutak u nezaboravnom ambijentu

Cijena ulaznice: 30 EUR – broj ulaznica je ograničen. Ulaznice su dostupne putem Eventima (https://www.eventim.hr/event/summer-rooftop-kulturni-centar-osijek-20281025/) ili fizički na Crodux Petrol benzinskim postajama.
Top lokacija, vrhunska glazba, dobro društvo i ljetni vibe – ne propusti party kojim otvaramo ljeto na najvišem nivou!
Rezerviraj datum i osiguraj svoju ulaznicu na vrijeme za prvi SUMMER ROOFTOP EVENT u Osijeku.
Foto: Freepik

Kino Urania - Petak, 20. lipnja 2025.
2025-06-20 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:15 Elio (99 min) SINK PREMIJERA
18:00 Kino klub: Škola hodanja 2- Borivoj Dovinković Bordo (54 min)
19:00 Resonance Cinema: Priča o mojoj majci- Ma mère, Dieu et Sylvie Vartan (102 min) PREMIJERA
19:30 Kino klub: Mirotvorac (99 min)
21:00 Revija filmova Stanley Kubricka: Oči širom zatvorene- Eyes Wide Shot (159 min)

Zeleni susret u Kući Biljkinog oca
2025-06-20 11:00 - 2025-06-21 22:00 (Europe/Vienna) | Kuća Biljkinog oca, Ulica Šandora Petefija 110, Lug, Hrvatska, Croatia (Local Name: Hrvatska)
Dobrodošli na “Zeleni susret u Kući Biljkinog oca” – dvodnevno okupljanje posvećeno prirodi, znanju i radosti življenja, 20. i 21.6.2025. u Kući Biljkinog Oca u Lugu u Baranji, kod Osijeka.
Na raskrižju zelenih ravnica, tišine i bogate tradicije, pozivamo vas da zajedno uronimo u srce Baranje – kroz zvuke prirode,kulture i umjetnosti te znanja koje stoljećima živi u ovom kraju.
Ovdje se susreću oni koji žele učiti o samoniklim i ljekovitim biljkama, otkriti etnološke priče i običaje Baranje, sudjelovati na radionicama i izraditi uspomene, slušati glazbu, razgovore i smijeh, opustiti duh i tijelo u ritmu zemlje ili jednostavno podsjetiti se uživati u ljepoti umjetnosti i kulture koja nas okružuje.
Kroz dan možete očekivati radionice poput osnova cirkusnih vještina, kućnog uzgoja mikrobilja, izrade svojih lampi i slika od prirodnih materijala i brojnih drugih, predavanja o samoniklim i ljekovitim biljima, šetnje, razgovore i igru. Uz sve to stvaramo prostor u kojem učimo, dijelimo i slavimo život u skladu s prirodom. U večernjim satima družimo se uz bubnjanje oko vatre, unikatnu glazbu, kazalište i fire show! Bilo da dolaziš sam, s prijateljima, obitelji ili u potrazi za novim poznanstvima – ovdje ima mjesta za tebe. Usudi se zalutati, ponesi samo otvoreno srce i radoznali duh.
Ulaz besplatan za članove Udruge Orla.
Ako se želiš učlaniti u udrugu ili unaprijed osigurati mjesto na radionicama, javi se na mail: udruga.orla@gmail.com. Za sva ostala pitanja, pišite!
Radujemo se!
Foto: Facebook, Udruga Orla

Q Club - Student Study Break Četvrtak (DJ Dancho)
2025-06-19 22:00 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na odabrane boce žestokog pića od 22:00 do 23:30.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Dani Općine Darda
2025-06-19 21:00 - 23:30 (Europe/Vienna) | Đola Darda, Ulica Ivana Gundulića 15, Darda, Hrvatska, 31326, Croatia (Local Name: Hrvatska)
21.00 MNK FUTSAL KLUB DARDA
Malonogometni turnir Darda – završnica turnira
23.00 ZABAVNI BEND – Gordana i Silvio
Foto: Osijek.in

Bure Bar - Student Warmup Thursday (DJ Andy Boy)
2025-06-19 20:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme pozivom na +385 91 605 2339.
Sve informacije o pivnici Bure Bar potražite ovdje.
Medijski pokrovitelj: Osijek.in

Svetkovina Tijelova u Osijeku
2025-06-19 18:30 - 19:30 (Europe/Vienna) | Konkatedrala sv. Petra i Pavla, Konkatedrala sv. Petra i Pavla, Osijek, Hrvatska, 31000, Croatia (Local Name: Hrvatska)
Misno slavlje na svetkovinu Tijelova, u četvrtak, 19. lipnja u osječkoj konkatedrali sv. Petra i Pavla u 18:30 sati predvodit će đakovačko-osječki pomoćni biskup Ivan Ćurić. Poslije misnog slavlja uslijedit će Tijelovska procesija. Ostala misna slavlja su po nedjeljnom rasporedu.
Foto: Osijek.in

Godišnja produkcija Dramskog studija za srednjoškolce - "Ovdje sve počinje i završava"
2025-06-18 20:00 - 22:00 (Europe/Vienna) | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Isrednjoškolski “dramci” ove sezone pripremili su premijernu produkciju pod nazivom “Ovdje sve započinje i završava” u srijedu, 18. lipnja s početkom u 20 sati. Voditeljica studija Areta Ćurković potpisuje režiju, izbor glazbe, kostima i uređenje scene.
Da, kako kaže naslov ‘U srcu sve započinje i završava’. Svaki interes, odnos, osjećaj, počne se razvijati u našem srcu. Mi ga razvijamo, njegujemo, čuvamo ili dijelimo s drugima. Nekad nas nešto razočara, pa i učini onakvima kakvi ne želimo biti. Nikad nismo mislili da bi to mogli nositi u sebi, pojavi se ta neka tamna sjena u našem srcu, ali koja može ponovno biti svijetla, pa čak i u bojama ako to želimo. Sve možemo popraviti i završiti na lijep način, imati preplavljeno srce ljubavlju jer ona pobjeđuje, liječi i čini nas sretnima.
Ove sezone, pohađajući Dramsku bavili smo se baš tim i takvim temama, možda i više nego inače jer nam je i (čini mi se) potrebnije nego ikad. Svake sezone naš studio pohađa baš veliki broj polaznika (u jednom trenutku ih je bilo i preko 35) odlučila sam ih podijeliti, pokušala svakome ‘dati’ prostor koliko je god bilo moguće s obzirom na ritam njihovog dolaženja i angažmana. Neki su morali odustati jer odlaze na ‘sezonu’, neki zbog škole, ekskurzije.. a mi koji smo ostali rado ćemo danas pred vama draga publiko ‘završiti’ ono što je započelo ove kazališne sezone u našim srcima.
Tako ćete u godišnjoj produkciji gledati dvije predstave. U prvoj se bavimo teen odnosima i kako uz pomoć profesora, društva, prijatelja prebroditi i popraviti stvari. A u drugoj, o odnosima, istinama u obitelji i kako ništa, ali ništa nije nemoguće kad u konačnici ljubav čuva tu obitelj. Podržite ih sve jer vas trebaju. Bilo je lijepo, ‘izazovno’ i ‘izazovnije’ (kao i svake sezone ), ali svijetlilo je u našim srcima jer to jako volimo.
IGRAJU U PRVOJ PREDSTAVI:
DORA PLUŽARIĆ, LANA ŠVITEK, ANGELINA HIGI, SARA RADIĆ, ZARA ELENA EFREMOV, HANA VAJNBERGER, IDA FRANKA OSTOJIĆ, PETRA KOSTADINOVIĆ, DAVID KONJAREVIĆ, LUCIJA DUJIĆ, LUKA BOGOVIĆ, LORA ZDELAR, LUCIJA BURIĆ, MIA RAJNDL, NIKO EFREMOV, FILIP ĐUKARIĆ
IGRAJU U DRUGOJ PREDSTAVI :
JONA PATKOVIĆ, VITO ČIČAK, KARLA MATOKOVIĆ, NEO ARAMBAŠIĆ, MATIJA POVAŽANJ, NIKA KROLO, MARTA ZELIĆ, LAURA LOVRENČIĆ, MARIJA ĆURIĆ, PETRA PROGL, HRVOJE ORKIĆ
GLAS: STELA JANDROK I LUNA VUKELIĆ
Ulaznice po cijeni od 2,5 eura mogu se kupiti na blagajni kazališta radnim danom od 8 do 15 sati.

Kino Urania - Srijeda, 18. lipnja 2025.
2025-06-18 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kako izdresirati zmaja- How to train your dragon SINK (125 min) PREMIJERA
18:00 Kino klub: BLUM- Gospodari svoje budućnosti (78 min)
19:15 Kako izdresirati zmaja- How to train your dragon TITL (125 min) PREMIJERA
19:30 Kino klub: Mirotvorac (99 min)
21:30 Balerina- Ballerina (125 min)

Kino Urania - Utorak, 17. lipnja 2025.
2025-06-17 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Lilo i Stitch (108 min) SINK
18:00 Kino klub: CINEvolution: Ne damo igralište! (79 min)
19:00 Škola hodanja 2- Borivoj Dovinković Bordo (54 min) – premijera filma
19:30 Kino klub: Mirotvorac (99 min)

Kino Urania - Ponedjeljak, 16. lipnja 2025.
2025-06-16 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kako izdresirati zmaja- How to train your dragon SINK (125 min) PREMIJERA
18:00 Kino klub: CINEvolution: Ne damo igralište! (79 min)
19:15 Mirotvorac (99 min)
19:30 Kino klub: BLUM- Gospodari svoje budućnosti (78 min)
21:00 Balerina- Ballerina (125 min) PREMIJERA

Zahvalnica za kraj akademske godine
2025-06-15 18:30 - 19:30 (Europe/Vienna) | Konkatedrala sv. Petra i Pavla, Konkatedrala sv. Petra i Pavla, Osijek, Hrvatska, 31000, Croatia (Local Name: Hrvatska)
Zahvalnicu za kraj akademske godine u nedjelju 15. lipnja u konkatedrali sv. Petra i Pavla u Osijeku predvodit će đakovačko-osječki nadbiskup Đuro Hranić uz sudjelovanje akademske zajednice. Početak misnoga slavlja je u 18:30 sati.
Foto: Osijek.in

Kino Urania - Nedjelja, 15. lipnja 2025.
2025-06-15 11:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Veliko putovanje 3: Utrka oko svijeta- Big Trip 3: Race Around the World SINK (87 min)
17:00 Lilo i Stitch (108 min) SINK
18:00 Kino klub: Klinci u akciji- Buffalo Kids SINK (93 min)
18:50 Kako izdresirati zmaja- How to train your dragon TITL (125 min) PREMIJERA
20:00 Kino klub: BLUM- Gospodari svoje budućnosti (78 min)
21:10 Mirotvorac (99 min)

Predstava - "Kad sam na sceni, letim"
2025-06-15 10:30 - 12:00 (Europe/Vienna) | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Dramski studio za osnovnoškolce i ove godine priprema dvije godišnje produkcije – starije i mlađe skupine. Starija će skupina svoju premijeru pod nazivom “Naša pozornica – naša pravila” izvesti u subotu, 14. lipnja s početkom u 18 sati, a premijera mlađe skupine “Kad sam na sceni, letim” na rasporedu je u nedjelju, 15. lipnja s početkom u 10,30 sati.
Polaznici starije skupine dramskog studija Dječjeg kazališta Branka Mihaljevića u Osijeku ove godine će se predstaviti kolažom scenskih minijatura – nizom vježbi koje su, kroz višemjesečni rad, pretočene u smislene cjeline. Iako temeljno oblikovane kao pedagoške forme, ove su vježbe postale više od samog treninga – one su postale prostor izražavanja, propitkivanja i zajedničkog stvaranja. Starija skupina dramskog studija ove godine odlučila je progovoriti o svijetu koji ih okružuje – onom stvarnom, i onom unutarnjem. Govore o osudi i predrasudama, o školskim problemima, o ljubavnim brodolomima, o zbunjenosti pred brzinom života i površnosti komunikacije. Sve ono što danas oblikuje mlade ljude danas pretočeno je u kratke kazališne slike koje nastoje zadržati iskrenost i neposrednost. Predstava je rezultat kolektivnog stvaranja – mladi glumci nisu samo izvođači, već i autori. Kroz proces upoznavali su se s osnovama režije, dramaturgije i scenske kompozicije, ravijajući pritom kritičko razmišljanje, osjećaj za strukturu i razumijevanje kazališnog jezika. Radili su na stvaranju likova i situacija kroz vlastite predodžbe, maštanja i iskustva. Proces je bio podjednako individualan i timski, potičući svakog člana da pronađe svoj izraz, ali i da sluša druge. Forma kolaža omogućila je slobodu izražavanja i raznolikost tema – od poetičnih ispovijedi do grotesknih karikatura. Svaka vježba postaje mala priča, a svaka priča dio veće slike.
MALI VELIKI GLUMCI SU:​
Lora Ćurković, Nika Lech, Veronika Šuster, Rafael Selenić, Sven Radičević, Marko Grigić, Roko Hanzer, Nina Maslak, Leonarda Šuster, Lucija Marinić, Tia Franjić, Ela Amić, Lucija Šabić, Tena Crnčan Zetović, Karla Mur, Eni Bajsić, Rea Šimunec, Leticija Mikić, Tira Belaj, Ružica Kotiza, Katja Vuletić, Ana Lučenčić, Dora Lovrenčić, Kiara Debeljak, Mila Buhin, Sara Gudlin, Anja Ajduk Mirković, Lora Šnajder, Sara Andrašek, Ivona Maljković, Magdalena Vuka, Tin Jamnić, Lota Glavaš, Tin Šamadan, Lucija Lugarić, Lena Ibrahimović, Nadia Radotić,
Hermina Detling, Keora Bartolović i Karla Rodić.
„Kad sam na sceni, letim” završna je prezentacija rada polaznika mlađe skupine dramskog studija, koja prikazuje proces učenja, igre i razvoja kroz scenske vježbe i improvizacije. Zajedničkim radom, djeca su usvajala temeljne glumačke alate – scenski govor, pokret, izražavanje emocija i stvaranje odnosa na pozornici. Predstava nije klasično režirano djelo, već dinamičan kolaž prizora koji odražavaju njihovo promišljanje o svijetu oko sebe. Djeca progovaraju o prijateljstvu, obitelji, školi, nesigurnostima i izazovima svakodnevice – s kreativnošću i iskrenošću svojstvenom njihovom uzrastu. Naglasak je stavljen na razvoj međusobne povezanosti, povjerenja i timskog duha, jer vjerujemo da kazalište nije samo prostor igre, već i prostor učenja o životu. Ove godine naši mali glumci imali su jedinstvenu priliku prenijeti svoja znanja i na starije te će tako, po prvi puta, na pozornici zaglumiti zajedno sa sa svojim roditeljima. Što se događa kada kazališnu umjetnost sukreira nekoliko naraštaja i kakve poruke iz toga izlaze imat ćete priliku pogledati iz prve ruke na našoj ovogodišnjoj produkciji. Uživajte i poletite zajedno s nama!
MALI GLUMCI SU:​
Tibor Brunjai, Bruna Markota, Iris Galović, Sara Gajšek, Astrid Vić, Franka Ivanković, Katarina Šoltić, Gala Dupan, Bruna Trtanj, Noa Mazur, Lili Blažević, Helena Bilandžić, Lucija Gembeš, Eva Mihaljević, Tvrtko Takač, David Jurčević, Buna Mišić, Deniz Hasanbašić, Antun Žajdlik, Elena Bosančić, Gita Kretić, Una Veber, Rita Gelemanović, Lea Pancić, Sofija Major.
Ulaznice po cijeni od 2,5 eura mogu se kupiti na blagajni kazališta svakim radnim danom od 8 do 15 sati.

Godišnja produkcija dramskog studija
2025-06-15 10:30 - 11:30, 2025-06-14 18:00 - 20:00 UTC | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Foto: Osijek.in

25. Međunarodni etno susreti Bilje
2025-06-15 09:30 - 20:00 (Europe/Vienna) | Dvorac Eugena Savojskog, Ul. Šandora Petefija 33, Bilje, Hrvatska, 31327, Croatia (Local Name: Hrvatska)
Pozivamo vas da se pridružite na jubilarnim 25. Međunarodnim susretima u Bilju! Očekuju vas bogat kulturno-umjetnički program, glazba, ples i nezaboravno druženje!
Ovogodišnji susreti održavaju se od 13.-15.6.2025., a program trećeg dana, 15. lipnja je sljedeći:

09:30h – Radionica Thai chi-a, Klub 60+ Osijek – Udruga za promicanje kvalitete života
10:00h – Radionica Gong zvučna kupka, Zvukoterapija Osijek
16:00h – Predstava za djecu Tim bajke “Pepeljuga”
17:00h – Šetnja s ponijima, Konjički klub Hercules
17:30h – Tamburaški sastav Quercus
20:00h – Cecilija Rudić

*cjelodnevna ponuda gastronomskih baranjskih specijaliteta, sajam domaćih proizvoda i rukotvorina*
Ne propustite ovu proslavu tradicije, zajedništva i veselja!
Foto: Freepik

Q Club - Bassday Subota (DJ Defunct)
2025-06-14 22:00 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)

Koncert - Perpetuum jazzile
2025-06-14 20:00 - 22:00 (Europe/Vienna) | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
„Pozornica je naše platno, slikamo s našim glasovima, kombiniramo ih i od njih stvaramo umjetnička djela“…stoji u prvim redovima biografije svjetski poznatog slovenskog zbora Perpetuum jazzile koji će nam u subotu, 14.6. s početkom u 20.00 sati na pozornici Dvorane Franjo Krežma to svoje umjetničko djelo i pokazati!
Svjetska glazbena senzacija Perpetuum Jazzile po prvi put dolazi u Osijek i na spektakularan način zatvorit će koncertnu sezonu 2024./2025. Krežminog ciklusa Kulturnog centar Osijek.
Perpetuum Jazzile jedan je od najvećih i najspektakularnijih vokalnih sastava na svijetu. Poznat je po snažnim ritmovima koji posjeduju bogatu harmoniju, kreativnost, pozitivnu energiju i raznolikost glazbenih žanrova koje pjevači stvaraju svojim glasovima – pop, rock, jazz, gospel, blues, bossa nova, disco, funk, etno i drugi.
Njihova glazba sadrži i ljudski beatbox – vokalne udaraljke koje uključuju impresivan set bubnjeva, zvukove i ritmove koji se stvaraju samo ustima. Osim toga, pjevači koriste ruke, noge i druge dijelove tijela kako bi interpretirali sve vrste zvukova, poput kiše, oluje, slijetanja aviona, potoka, izvora, valova i drugih pojava.
Danas je Perpetuum Jazzile i jedan od najpopularnijih vokalnih orkestara na YouTubeu, čiji pregledi dosežu preko 90 milijuna (vodeća je Afrika s više od 22 milijuna pregleda). Njihovi glazbeni spotovi često su na popisu top 40 najpopularnijih videa na YouTubeu.
Njihovi kreativni vokalni aranžmani impresioniraju jednako slušatelje, kao i druge glazbenike.
Kažu da koncerti Perpetuum Jazzilea pružaju jedinstveno glazbeno iskustvo, kao i da se snažna energija Zbora i strast svakog pojedinog pjevača čuje i vidi prilikom svakog njihovog nastupa, a ovo je jedinstvena prilika da to provjerite!
Koncert je dio pretplatničkog Krežminog ciklusa. Ulaznica u slobodnoj prodaji više nema.

Xander i Ivona Damjanović - Kafanica
2025-06-14 20:00 (Europe/Vienna) | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Rezervirajte svoj stol pozivom na +385 91 605 2339 i uživajte!
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Bure Bar - Bottoms Up Saturday (DJ Dancho)
2025-06-14 20:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Predstava - “Naša pozornica – naša pravila”
2025-06-14 18:00 - 20:00 (Europe/Vienna) | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)

Velika Aljmaška fišijada
2025-06-14 17:00 (Europe/Vienna) | Aljmaš, Aljmaš, Hrvatska, 31205, Croatia (Local Name: Hrvatska)
Aljmaš će ponovno postati središte slavonske gastronomije i dobrog druženja. Fišijada će se održati na nogometnom igralištu uz Dunav.
Trenutno traju prijave za fišijadu, a kotizacija za ekipu od 8 ljudi iznosi 40 eura. Prijaviti se možete putem broja 097/659-5027 – Davor.
Organizator osigurava stol, 3 kg ribe, kruh, 1 litru vina i vode te majicu s logom fišijade. Broj ekipa je ograničen.
Fond nagrada: 1. mjesto – 600 eura, 2. mjesto – 300 eura, 3. mjesto – 100 eura.
Osim natjecateljskog dijela, program uključuje i zabavu uz Tamburaški sastav Original Band, koji će se pobrinuti za dobro raspoloženje do kasnih večernjih sati.
Foto: Slavonija info

2. Mosquito Festival
2025-06-14 15:00 (Europe/Vienna) | Kopačevo, Bilje, Croatia (Local Name: Hrvatska)
Počela je prodaja ulaznica za drugi po redu Mosquito Festival, najuzbudljivije osječko glazbeno događanje godine rezervirano za 14. lipnja u Kopačevu.
Ako želite biti dijelom njegove nezaboravne atmosfere, pravo je vrijeme za to da osigurate svoje mjesto na festivalu koji će okupiti najbolje izvođače, fantastičnu glazbu i energiju koja će vas oduševiti.
Ulaznice su dostupne na linku: https://core-event.co/events/mosquito-fest-3e91/ ili na prodajnim mjestima:

Barcelona Pub (Osijek)
Craft bar Valens (Vinkovci)
Rock bar King (Đakovo)

Ne propustite priliku biti dio ovog jedinstvenog festivala koji spaja glazbu, dobru vibru i nezaboravne trenutke! Osigurajte svoje mjesto na vrijeme i doživite spektakl koji nadilazi klasične koncerte.
Foto: Core event

Kino Urania - Subota, 14. lipnja 2025.
2025-06-14 11:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Lilo i Stitch (108 min) SINK
17:00 Kako izdresirati zmaja- How to train your dragon SINK (125 min) PREMIJERA
18:00 Kino klub: Klinci u akciji- Buffalo Kids SINK (93 min)
19:15 Kako izdresirati zmaja- How to train your dragon TITL (125 min) PREMIJERA
19:00-22:00 Film in Residence: Arheološki muzej Osijek projekcije filmova Architecton i Life in Vučedol
20:00 Kino klub: Mirotvorac (99 min)
21:30 Balerina- Ballerina (125 min)

25. Međunarodni etno susreti Bilje
2025-06-14 10:00 - 23:00 (Europe/Vienna) | Dvorac Eugena Savojskog, Ul. Šandora Petefija 33, Bilje, Hrvatska, 31327, Croatia (Local Name: Hrvatska)
Pozivamo vas da se pridružite na jubilarnim 25. Međunarodnim susretima u Bilju! Očekuju vas bogat kulturno-umjetnički program, glazba, ples i nezaboravno druženje!
Ovogodišnji susreti održavaju se od 13.-15.6.2025., a program drugog dana, 14. lipnja je sljedeći:

10:00 – 18:00h – Festival igračaka Ivanić-Grad u gostima
10:00h – Radionica Priče iz STEM-a, Udruga Nansen dijalog centar
16:00h – Tamburaški sastav Hrvatski Sokol
17:30h – Folklorna skupina DV Grlica, Bilje
18:00h – Svečano otvaranje manifestacije
18:15h – Nastup KUD-ova: FA Bilje, HKC Bunjevačko kolo, KUD Klinča sela, KUD Gorjanac, VS Vesele dekle, KUD “Braće Banas”, Zavičajna udruga Ličana “Sinac”
21:00h – Bosutski bećari
23:00h – DJ Ila

*cjelodnevna ponuda gastronomskih baranjskih specijaliteta, sajam domaćih proizvoda i rukotvorina*
Ne propustite ovu proslavu tradicije, zajedništva i veselja!
Foto: Freepik

Festival kulena u Branjin Vrhu
2025-06-14 10:00 - 12:30 (Europe/Vienna) | Kuća baranjskog kulena, Svetog Križa 61, Branjin Vrh, Beli Manastir, Hrvatska, 31300, Croatia (Local Name: Hrvatska)
U srcu Baranje, poznate po bogatoj gastronomskoj tradiciji, održat će se Festival Kulena, manifestacija koja okuplja najbolje proizvođače ove prepoznatljive slavonsko-baranjske delicije. Ove godine riječ je o 3. nacionalnom ocjenjivanju kulena, koje će se održati u Kući baranjskog kulena u Branjin Vrhu.
Program počinje u subotu u 10:00 sati, predstavljanjem samog ocjenjivanja, nakon čega slijedi dodjela nagrada i proglašenje šampiona kulena u 10:15 sati. Stručni žiri ocjenjivat će kvalitetu, okus, teksturu i miris kulena, a najbolji proizvođači bit će nagrađeni za svoj trud i znanje.
Jedan od najiščekivanijih trenutaka svakako je promenadno kušanje uzoraka kulena, koje će se održati u 11:00 sati, kada će posjetitelji imati priliku isprobati najbolje kulene iz cijele Hrvatske.
Festival završava okruglim stolom proizvođača kulena u 12:30 sati, na kojem će se raspravljati o temama pod naslovom „Kako do vrhunskog kulena – mogućnosti i izazovi“.
Foto: LAG Baranja

Prijemni ispiti u Glazbenoj školi Franje Kuhača Osijek
2025-06-14 09:00 - 11:00 (Europe/Vienna) | Glazbena škola Franje Kuhača, Glazbena škola Franje Kuhača, Osijek, Hrvatska, 31000, Croatia (Local Name: Hrvatska)
Prijemni ispiti za upis u 1. razred osnovne glazbene i plesne škole
Priopćenje iz Glazbene škole Franje Kuhača:
“Dragi roditelji i učenici,
pozivamo učenike 1. razreda osnovne škole na prijemne ispite za program početničkog solfeggia, koji služi kao priprema za upis u 1. razred osnovne glazbene škole.
Također, pozivamo zainteresirane učenike 2. razreda osnovne škole na prijemne ispite za glazbene i plesne programe.
U sklopu glazbenog obrazovanja nudimo mogućnost učenja sljedećih instrumenata: klavir, harmonika, gitara, tambure, violina, viola, violončelo, flauta, fagot, oboa, klarinet, saksofon, truba i udaraljke.
Plesna škola upisuje učenike u programe suvremenog plesa i klasičnog baleta.
Učenike 3. razreda osnovne škole posebno pozivamo na prijemne ispite za programe suvremenog plesa i klasičnog baleta!
Prijemni ispiti održavaju se u zgradi Glazbene škole Franje Kuhača Osijek, Trg Svetog Trojstva 1, u osječkoj Tvrđi.
Termini prijemnih ispita u lipnju:
petak, 6. lipnja od 17:00 do 19:00
subota, 7. lipnja od 9:00 do 11:00
petak, 13. lipnja od 17:00 do 19:00
subota, 14. lipnja od 9:00 do 11:00
Dobro došli u svijet glazbe i plesa – radujemo se vašem dolasku!”
Foto: Glazbena škola Franje Kuhača, ustupljena fotografija
